Diari Oficial de la Generalitat Valenciana


Sumari del DOGV 5695, del 04-02-2008 (2008/578)

Informació pública de l'alternativa tècnica de l'inici del procediment de concurs per al desenvolupament i execució, mitjançant gestió indirecta, del Programa d'Actuació Integrada de la Unitat d'Execució Número 1 del Sector Urbanitzable Residencial R-7 Carraixet del Pla General d'Ordenació Urbana de Xàtiva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5695

Data del DOGV
:   04-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/578


Data del document
:   01-12-2007

Organisme emissor
:   Projecte Taronja, SL

Tipus de document
:   Informació Pública

Descriptors 

:   * Xàtiva
    * empresa privada
    * pla d'urbanisme

Informació pública de l'alternativa tècnica de l'inici del procediment de concurs per al desenvolupament i execució, mitjançant gestió indirecta, del Programa d'Actuació Integrada de la Unitat d'Execució Número 1 del Sector Urbanitzable Residencial R-7 Carraixet del Pla General d'Ordenació Urbana de Xàtiva.  
 [2008/578]  
La mercantil Projecte Taronja, SL, amb CIF B-97379481 i domicili al carrer de Revetla, núm. 14 de Manuel (València), en relació amb el concurs convocat per l'Ajuntament de Xàtiva per a l'adjudicació d'un programa per al desenvolupament d'una actuació integrada en l'àmbit del sector de sòl urbanitzable residencial R-7 Carraixet, per mitjà de la publicació de sengles edictes en el Diari Oficial de la Unió Europea (DOUE) en data 27 de setembre de 2007 (data de remissió 19 de setembre de 2007) així com la publicació en el Diari Oficial de la Comunitat Valenciana (DOCV), en data 15 d'octubre de 2007, formularà proposta de programa d'actuació integrada corresponent al sector R-7 Carraixet del sòl urbanitzable residencial, i esta se sotmet a informació pública.  
L'alternativa tècnica del programa que se sotmet a informació pública està integrada per:  
- Pla parcial, avantprojecte urbanització i estudi d'integració paisatgística d'urbanització del sector R-7 Carraixet.  
- Projecte d'urbanització, estudi de seguretat i salut i reparcel·lació de la UE-1.   
- Projecte de connexions viàries a la CV-41 i proveïment d'aigua.  
Els documents esmentats han quedat protocol·litzats en la notaria de Joaquín Casanova Ramis, sítia a Xàtiva, carrer de Carlos Sarthou, núm. 4, entresòl, per mitjà de diligència a l'acta notarial autoritzada el dia 18 de desembre de 2007 i una còpia d'estos s'ha presentat a l'Ajuntament de Xàtiva. Així mateix, durant el període d'exposició pública es posa a disposició dels interessats, un membre de l'equip redactor dels documents per a aclariment de dubtes, després de concertació de cita a través de la indicada notaria.  
D'acord amb el que establix l'article 134 de la Llei 16/2005, de 30 de desembre, Urbanística València, així com el que disposen els articles 293 i 562 del Reglament d'Ordenació i Gestió Territorial i Urbanística (ROGTU), se sotmet a informació pública la dita alternativa tècnica per un termini d'un mes; es fa constar que qualsevol persona podrà consultar la documentació en l'Ajuntament, en l'horari d'oficina i en la notaria esmentada de dilluns a divendres, de 10.00 a 13.00 hores, i si és el cas, es podran formular al·legacions en relació amb esta, les quals es podran presentar tant en la notaria com en l'Ajuntament de Xàtiva.  
El termini previst d'adjudicació del programa per l'Ajuntament és de dos mesos, a comptar des de l'obertura de proposicions juridicoeconòmiques; els articles 316 i 319.2 del ROGTU establixen, en cas d'absència de resolució expressa per l'Ajuntament, la declaració de desert del concurs.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible.  
Xàtiva, 18 de desembre de 2007.- El representant mercantil: Graham John Carver